laion/Wikipedia-Exotic huggingface dataset:
জঁ-পিয়ের রাফারাঁ

জঁ-পিয়ের রাফারাঁ (ফরাসি: Jean-Pierre Raffarin জপ্‌য়ের্‌ রাফ়ার‍্যেঁ) (জন্ম ৩ আগস্ট ১৯৪৮) ফ্রান্সের সাবেক প্রধানমন্ত্রী। তিনি ২০০২ থেকে ২০০৫ সাল পর্যন্ত ফ্রান্সের প্রধানমন্ত্রীত্ব করেছিলেন। এছাড়া তিনি ২০১১ থেকে ২০১৪ সাল পর্যন্ত সিনেটের উপ-সভাপতি ছিলেন। রাফারাঁ ১৯৪৮ সালের ৩রা আগস্ট ফ্রান্সের পোয়াতিয়ে শহরে জন্মগ্রহণ করেন। তার পিতা জঁ রাফারাঁ ছিলেন পিয়ের মঁদেস-ফ্রঁস সরকারের (১৯৫৪-১৯৫৫) কৃষি উপমন্ত্রী। তিনি পান্থেওন-আসাস বিশ্ববিদ্যালয়ে আইন বিষয়ে পড়াশোনা করেন, এবং পরে ইএসসিপি ইউরোপ বিজনেস স্কুল থেকে স্নাতক ডিগ্রি অর্জন করেন। তিনি বিপণনে তার পেশাদারী কর্মজীবন শুরু করেন। ১৯৯৫ সালের রাষ্ট্রপতি নির্বাচনে অধিকাংশ ইউডিএফ রাজনীতিবিদ এদুয়ার বালাদুরকে সমর্থন করেন, কিন্তু তিনি জাক শিরাকের পক্ষ নেন। ফলাফলস্বরূপ তিনি অ্যালাঁ জুপের মন্ত্রিসভায় (১৯৯৫-১৯৯৭) ক্ষুদ্র ও মাঝারি-আকারের কোম্পানি, বাণিজ্য ও শিল্প মন্ত্রী হিসেবে মনোনীত হন। ২০০২ সালে রাষ্ট্রপতি নির্বাচনে তিনি উনিওঁ পুর অ্যাঁ মুভমাঁ পপ্যুলেরের হয়ে জাক শিরাকের পক্ষে কাজ করেন। পুনঃনির্বাচনের পর শিরাক রাজনৈতিক পুনর্গঠনের ইচ্ছা প্রকাশ করেন। এছাড়া বামপন্থী ভোটারদের দ্বারা বিশেষ দ্বিতীয় রাউন্ডে নির্বাচিত শিরাক মন্ত্রিসভা ও ২০০২ সালের জুনের আইনি ক্যাম্পেইন পরিচালনার জন্য একজন মধ্যপন্থীর খোঁজ করেন। রাফারাঁ এই দলের পুনর্গঠনে অংশ নেন। তিনি ইরাকে মার্কিন যুক্তরাষ্ট্রের হস্তক্ষেপের সমালোচনা করেন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। টাগলিয়াবু, জন (৭ মে ২০০২)। "Man in the News; A Leader to Lean On; Jean-Pierre Raffarin"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ৯ ফেব্রুয়ারি ২০২০।  রিপোয়া, অ্যালাঁ (২০০৪)। Images et souvenirs du Poitou-Charentes (French ভাষায়)। ভিজুয়ালিয়া। উদ্ধৃতি শৈলী রক্ষণাবেক্ষণ: অচেনা ভাষা (link) "French PM:Iraq crisis not a game"। সিএনএন (ইংরেজি ভাষায়)। সংগ্রহের তারিখ ৯ ফেব্রুয়ারি ২০২০।
কালিজিরা ধান

কালিজিরা ধান বাংলাদেশে উৎপাদিত এক ধরনের উৎকৃষ্ট মানের ধান। কালো রংয়ের এই ধানের চাল বেশ সুস্বাদু। যা থেকে উৎপন্ন চালকে ছোট বাসমতী চালও বলা হয়। এটি রান্না করার পদ্ধতিও প্রায় বাসমতি চালের মতই। এই চালের ভাত আঠালো নয়। কালিজিরা চাল বাংলাদেশের একটি ভৌগোলিক নির্দেশক পণ্য (জিআই)। কালিজিরা চাল পোলাও রান্নায় ব্যবহার করা হয়। এই চালের ভাতে বেশ সুগন্ধ রয়েছে। কালিজিরা, সরু, কাশিয়াবিন্নি, বেগুনবিচি, জামাইভোগ, দাদখানি প্রভৃতি চিকন চাল দিয়ে তৈরি হয় পোলাও, বিরিয়ানি, খিচুড়ি, খির-পায়েস, ফিরনি ও জর্দা। নতুন অতিথিদের এসব চিকন চালের তৈরী খাবার দিয়ে আপ্যায়ন করা গ্রাম বাঙলার প্রাচীন রীতি। "জিআই সনদ পেলো আরও ছয় পণ্য, ইত্তেফাক, ১৮ জুন ২০২১"। ১৮ জুন ২০২১ তারিখে মূল থেকে আর্কাইভ করা। সংগ্রহের তারিখ ১৮ জুন ২০২১।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৫।
নারকেলের নাড়ু

নারকেলের নাড়ু বাংলার এক বিখ্যাত মিষ্টিজাতীয় খাদ্য দ্রব্য। বাংলার বিভিন্ন ধরনের নাড়ু গুলির মধ্যে নারকেলের নাড়ু বেশ জনপ্রিয়। এটি বাংলার নবান্ন উৎসবের একটি জনপ্রিয় খাবার। এছাড়াও বাঙালি হিন্দুদের দুর্গা পূজা, কালী পূজা, কোজাগরী লক্ষ্মীপুজা ও মুসলমানদের শবে বরাত, শবে মেরাজ, মুহররম ও ঈদে মিলাদুন্নবিসহ বিভিন্ন ধর্মীয় উৎসবেও বাঙালির ঘরে ঘরে এই নাড়ু তৈরি হয়। এই নাড়ু নারকেল কুুুরিয়ে চিনি বা গুড় জ্বাল দিয়ে তৈরি করা হয়। "Naru-নাড়ু" (ইংরেজি ভাষায়)। ২০১৬-১০-১৪। সংগ্রহের তারিখ ২০১৮-০৭-২৬।  উইকিমিডিয়া কমন্সে নারকেলের নাড়ু সংক্রান্ত মিডিয়া রয়েছে।
শহীদ জিয়াউর রহমান মেডিকেল কলেজ

শহীদ জিয়াউর রহমান মেডিকেল কলেজ (ইংরেজি: Shaheed Ziaur Rahman Medical College) বাংলাদেশের একটি সরকারি মেডিকেল কলেজ। এটি বগুড়া শহরে অবস্থিত। এটি রাজশাহী বিশ্ববিদ‍্যালয়ের অধিভুক্ত একটি শিক্ষাপ্রতিষ্ঠান। প্রতিষ্ঠানটি ১৯৯২ সালে প্রতিষ্ঠিত হয়। কলেজ পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত। ঢাকা-রংপুর মহাসড়কের পাশে অবস্থিত। এর ঠিক সামনেই উত্তরবঙ্গের প্রথম ও বিখ্যাত চার তারকা হোটেল নাজ গার্ডেন অবস্থিত। এই কলেজ ১৯৯২ সালে প্রতিষ্ঠিত হয়। শুরুর দিকে বগুড়ার মোহাম্মদ আলী হাসপাতালে এর অস্থায়ী ক্যাম্পাস ছিল। পরবর্তীতে ২০০৬ সালের ৩১ আগস্ট সিলিমপুরে কলেজটির স্থায়ী ক্যাম্পাস এর যাত্রা শুরু হয়। বাংলাদেশের সাবেক রাষ্ট্রপতি শহীদ জিয়াউর রহমান এর নামে এই কলেজটির নামকরণ করা হয়েছে। শুরুতে কলেজটি আসন সংখ্যা ৫০ টি থাকলেও ২০০৫ সাল থেকে তা ১৫০ এ উন্নীত হয়। বর্তমানে তথা ২০২৪ সালে এসে আসন সংখ্যা ২০০ টি ২০০৬ সালে ৫০০ শয্যা বিশিষ্ট হাসপাতালে উন্নত করা হয়েছিল। ২০১৯ সালের ১৮ সেপ্টেম্বর সরকার এটিকে ১২০০ শয্যা বিশিষ্ট হাসপাতালে উন্নত করেছিল। বাংলাদেশ ছাত্রলীগ প্রাক-ক্লিনিকাল এবং প্যারা-ক্লিনিকাল বিভাগগুলো কলেজ ভবনে এবং ক্লিনিকাল বিভাগগুলো হাসপাতাল ভবনে রয়েছে। কলেজ প্রাঙ্গণে গ্যালারী ১, ২, ৩, ৪, টিউটোরিয়াল কক্ষ, ব্যবচ্ছেদ কক্ষ, ব্যবহারিক শ্রেণীকক্ষ, পরীক্ষাগার, জাদুঘর, মেডিকেল শিক্ষা শাখা রয়েছে। কলেজ ভবনে মেডিকেল দক্ষতা কেন্দ্র, ময়না তদন্তের মর্গ, সেমিনার কক্ষ, গ্রন্থাগার(শীতাতপ নিয়ন্ত্রিত), কম্পিউটার ল্যাব রয়েছে। শিক্ষার্থীদের জন্য রয়েছে ছেলেদের ২ টি হল, মেয়েদের ২ টি হল, একটি বড় খেলার মাঠ, একটি ভলিবল কোর্ট, ব্যাডমিন্টন কোর্ট, একটি কেন্দ্রীয় মসজিদ এবং একটি ক্যান্টিন রয়েছে। শহীদ জিয়াউর রহমান মেডিকেল কলেজ রাজশাহী বিশ্ববিদ্যালয়ের একটি অধিভুক্ত কলেজ। শিক্ষার্থীরা পঞ্চম বছর মেয়াদী কোর্স শেষ করে এবং চূড়ান্ত এমবিবিএস পরীক্ষায় উত্তীর্ণ হয়ে রাজশাহী বিশ্ববিদ্যালয় থেকে এমবিবিএস ডিগ্রি অর্জন করে। প্রফেশনাল পরীক্ষাগুলো বিশ্ববিদ্যালয়ের অধীনে নেওয়া হয় এবং ফলাফল দেওয়া হয়। অভ্যন্তরীণ পরীক্ষাগুলো যেমনঃ কার্ড সম্পূর্ণতা, টার্ম শেষ এবং নিয়মিত মূল্যায়ন নিয়মিত বিরতিতে নেওয়া হয়। http://www.szmc.gov.bd/ "শহীদ জিয়াউর রহমান মেডিক্যাল কলেজ"। বাংলাপিডিয়া। সংগ্রহের তারিখ ২০২০-০৭-০১।  "Welcome to SZMC"। szmc.gov.bd (ইংরেজি ভাষায়)। সংগ্রহের তারিখ ২০২০-০৭-০১।  "History"। szmc.gov.bd (ইংরেজি ভাষায়)। সংগ্রহের তারিখ ২০২০-০৭-০১।  "৫শ থেকে ১২শ শয্যায় উন্নীত হলো শজিমেক হাসপাতাল"। jagonews24.com। সংগ্রহের তারিখ ২০২০-০৭-০১।  "১২০০ শয্যায় উন্নিত হলো বগুড়া শজিমেক হাসপাতাল"। বাংলাদেশ প্রতিদিন। সংগ্রহের তারিখ ২০২০-০৭-০১।  "General information"। szmc.gov.bd (ইংরেজি ভাষায়)। সংগ্রহের তারিখ ২০২০-০৭-০১।  দাপ্তরিক ওয়েবসাইট বাংলাপিডিয়ায় শহীদ জিয়াউর রহমান মেডিকেল কলেজ জাতীয় তথ্য বাতায়নে
ফিফা অনূর্ধ্ব-১৭ বিশ্বকাপ

ফিফা অনূর্ধ্ব-১৭ বিশ্বকাপ হলো অনূর্ধ্ব-১৭ পুরুষ খেলোয়াড়দের জন্য ফিফা কর্তৃক আয়োজিত একটি ফুটবল প্রতিযোগিতা। ফিফা অনূর্ধ্ব-১৬ বিশ্বকাপ নামে শুরু হলেও ২০০৭ সালে বর্তমান নাম করা হয়। স্বাগতিক দেশ স্বয়ংক্রিয়ভাবে প্রতিযোগিতায় খেলার যোগ্যতা অর্জন করে।বাকি দলগুলো ছয়টি আঞ্চলিক কনফেডারেশন কর্তৃক আয়োজিত বাছাইপর্ব খেলে উত্তীর্ণ হয়। সিঙ্গাপুরের লায়ন সিটি কাপ থেকে অনুপ্রাণিত হয়ে এই প্রতিযোগিতাটিটি শুরু করা হয়। লায়ন সিটি কাপ বিশ্বের সর্বপ্রথম অনূর্ধ্ব-১৬ প্রতিযোগিতা।১৯৮২ সালে ফিফার তৎকালীন সেক্রেটারি-জেনারেল ১৯৮২ লায়ন সিটি কাপ প্রতিযোগিতাটি দেখেন।তখন তিনি এর জন্য সুপারিশ করেন। ১৯৮৫ সাল থেকে চীনে এই প্রতিযোগিতার প্রথম আসর অনুষ্ঠিত হয়। তারপর থেকে প্রতি দুই বছর অন্তর অন্তর প্রতিযোগিতাটি অনুষ্ঠিত হচ্ছে।প্রথমে অনূর্ধ্ব-১৬ হলেও ১৯৯১ সাল থেকে অনূর্ধ্ব-১৭ করা হয়। ৫ টি শিরোপা নিয়ে সবচেয়ে সফল দল হলো নাইজেরিয়া। ৪ টি শিরোপা নিয়ে ২য় অবস্থানে ব্রাজিল। মেক্সিকো ও ঘানার ২টি করে শিরোপা আছে। সংক্ষিপ্ত: অ.স.প - অতিরিক্ত সময় পরে ৭ টি শিরোপা নিয়ে সবচেয়ে সফল মহাদেশ আফ্রিকা। সবচেয়ে ভালো খেলোয়াড়কে দেওয়া হয় গোল্ডেন বল পুরস্কার। সবচেয়ে বেশি গোলদাতা খেলোয়াড়কে দেওয়া হয় গোল্ডেন বুট পুরস্কার। সবচেয়ে ভালো গোলকিপারকে দেওয়া হয় গোল্ডেন গ্লোভস পুরস্কার। সবচেয়ে বেশি নিয়মানুবর্তী দলকে দেওয়া হয় ফেয়ার প্লে পুরস্কার। ফিফা অনূর্ধ্ব-২০ বিশ্বকাপ গ্রীষ্মকালীন অলিম্পিকে ফুটবল "Youth Cup revived"। eresources। সংগ্রহের তারিখ ২৭ জুলাই ২০১৮।  "India could shatter Under 17 World Cup attendance record - Times of India"। দ্য টাইমস অব ইন্ডিয়া। ২০ অক্টোবর ২০১৭। সংগ্রহের তারিখ ২৭ জুলাই ২০১৮।  উইকিমিডিয়া কমন্সে ফিফা অনূর্ধ্ব-১৭ বিশ্বকাপ সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি ভাষায়) World Championship for U-16/U-17 Teams at the RSSSF.com FIFA U17 WC (archived)
লিওনেল জস্প্যাঁ

লিওনেল জস্প্যাঁ (ফরাসি: Lionel Jospin ল্‌য়নেল্‌ জস্প্যেঁ) (জন্ম জুলাই ১২, ১৯৩৭) ১৯৯৭ থেকে ২০০২ সাল পর্যন্ত ফ্রান্সের প্রধানমন্ত্রী ছিলেন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।
যুক্তফ্রন্ট (বাংলাদেশ)

যুক্তফ্রন্ট বিকল্পধারা বাংলাদেশ, বাংলাদেশ ন্যাপ (গণি), ন্যাশনাল ডেমোক্রেটিক পার্টি (এনডিপি), বাংলাদেশ লিবারেল ডেমোক্রেটিক পার্টি (বিএলডিপি), লেবার পার্টির একাংশ -এ পাঁচটি দল নিয়ে গঠিত একটি জোট। বিকল্পধারা বাংলাদেশ বাংলাদেশ ন্যাপ (গণি) ন্যাশনাল ডেমোক্রেটিক পার্টি (এনডিপি) বাংলাদেশ লিবারেল ডেমোক্রেটিক পার্টি (বিএলডিপি) লেবার পার্টির একাংশ বাংলাদেশ জনতা লীগ বিজিএল "নতুন জোট 'যুক্তফ্রন্ট', নেতৃত্বে বি চৌধুরী"। bdnews24.com (ইংরেজি ভাষায়)। ৪ ডিসেম্বর ২০১৭। সংগ্রহের তারিখ ২৭ জুলাই ২০১৮। [স্থায়ীভাবে অকার্যকর সংযোগ] "যুক্তফ্রন্টে যোগ দিচ্ছে চারটি দল"। প্রথম আলো। সংগ্রহের তারিখ ২০১৮-১২-০১।
২০১৮ আফগানিস্তান ক্রিকেট দলের আয়ারল্যান্ড সফর

আফগানিস্তান জাতীয় ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য আগস্ট ২০১৮ এ আয়ারল্যান্ড সফর করে। আয়ারল্যান্ড টসে জিতে ফিল্ডিংয়ের সিদ্ধান্ত নেয়। বৃষ্টির কারণে ম্যাচে প্রতি ওভারে ১৮ ওভারে কমে যায়। হযরতউল্লাহ জাজাই টি২০আইর মধ্যে আফগানিস্তান সবচেয়ে দ্রুত পঞ্চাশ (২২ বল) করেন। আফগানিস্তান টসে জিতে ব্যাটিংয়ের সিদ্ধান্ত নেয়। পল রেইনল্ডস (আয়ারল্যান্ড) আম্পায়ার হিসেবে তার প্রথম টি২০আইতে দাঁড়িয়ে ছিলেন। আসগর আফগান (আফগানিস্তান) টি২০আইতে তার ১,০০০ তম রান। টস হয়নি। বৃষ্টি এবং একটি ভেজা আউটফিল্ড কারণে কোন খেলার সম্ভব ছিল। আয়ারল্যান্ড টসে জিতে ফিল্ডিংয়ের সিদ্ধান্ত নেয়। হযরতউল্লাহ জাজাই (আফগানিস্তান) তার ওডিআই অভিষেক হয়। আফগানিস্তান টসে জিতে ব্যাটিংয়ের সিদ্ধান্ত নেয়। এই আফগানিস্তানের ১০০ তম ওয়ানডে ছিল। মোহাম্মাদ নবী আফগানিস্তানের প্রথম ক্রিকেটার হয়ে ওঠে ১০০ ওয়ানডে খেলতে। নাজিবুল্লাহ জাদরান (আফগানিস্তান) ওডিআইতে তার ১,০০০ তম রান করেছেন। আয়ারল্যান্ড টসে জিতে ব্যাটিংয়ের সিদ্ধান্ত নেয়।
এলএক্সডিই ডেস্কটপ পরিবেশ

এলএক্সডিই (লাইটওয়েট এক্স১১ ডেস্কটপ এনভায়রনমেন্টে) একটি ফ্রি ও ওপেন সোর্স ডেস্কটপ পরিবেশ যেটি খুব কম রিসোর্স ব্যবহার করে চলতে সক্ষম।এ বিশেষত্বের কারণে এটি পুরোনো এবং কম ক্ষমতাসম্পন্ন পিসিতে ব্যবহার করা যায়।। এন্ড্রি গ্রিটনেস্কো (নভেম্বর ২২, ২০১৬)। "০.৯৯.২ মুক্তি"। ২৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  ক্রিস্টোফার স্মার্ট (সেপ্টেম্বর ৯, ২০০৯)। "লুবুন্টু: ফ্লোটস লাইক এ বাটারফ্লাই, স্ট্রিংস লাইক আ বি"। লিনাক্স ম্যাগাজিন। ১৪ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ জুলাই ২৫, ২০১৮।
জন শ্লেসিঞ্জার

জন রিচার্ড শ্লেসিঞ্জার, সিবিই (ইংরেজি: John Richard Schlesinger; ১৬ ফেব্রুয়ারি ১৯২৬ – ২৫ জুলাই ২০০৩) ছিলেন একজন ইংরেজ চলচ্চিত্র ও মঞ্চ পরিচালক ও অভিনেতা। তিনি তার চলচ্চিত্রে বিচিত্র ধরনের সংবেদনশীল গল্প বর্ণনা ও নতুন নির্মাণ কৌশল ও সমকালীন দৃষ্টিকোণের আলোকে চলচ্চিত্র নির্মাণের জন্য প্রসিদ্ধ। তিনি মিডনাইট কাউবয় (১৯৬৯) চলচ্চিত্রের জন্য শ্রেষ্ঠ পরিচালনার জন্য একাডেমি পুরস্কার লাভ করেন এবং ডার্লিং (১৯৬৫) ও সানডে ব্লাডি সানডে (১৯৭১) চলচ্চিত্রের জন্য আরও দুটি একাডেমি পুরস্কারে মনোনীত হন। শ্লেসিঞ্জার ১৯২৬ সালের ১৬ই ফেব্রুয়ারি লন্ডনের হ্যাম্পস্টিডে এক মধ্যবিত্ত ইহুদি পরিবারে জন্মগ্রহণ করেন। তার পিতা বার্নার্ড এডওয়ার্ড শ্লেসিঞ্জার ছিলেন একজন চিকিৎসক এবং মাতা উইনিফ্রেড হেনরিয়েত্তা (জন্মনাম: রেজেনসবার্গ)। তিনি হিন্ডহেডের সেন্ট এডমুন্ডস স্কুল, আপিংহাম স্কুল ও অক্সফোর্ডের বালিওল কলেজে (১৯৪৭-৫০) পড়াশোনা করেন। পরে তিনি অক্সফোর্ড বিশ্ববিদ্যালয়ের নাট্য সংঘে জড়িত হন এবং অভিনেতা হিসেবে কাজ করেন। "John Schlesinger Biography (1926-)"। ফিল্ম রেফারেন্স। সংগ্রহের তারিখ ২৫ জুলাই ২০১৮।  "John Schlesinger | British director"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২৫ জুলাই ২০১৮।  "John Schlesinger"। দি ইন্ডিপেন্ডেন্ট (ইংরেজি ভাষায়)। ২৬ জুলাই ২০০৩। সংগ্রহের তারিখ ২৫ জুলাই ২০১৮।  ব্যাক্সটার, ব্রায়ান (২৬ জুলাই ২০০৩)। "Obituary: John Schlesinger"। দ্য গার্ডিয়ান (ইংরেজি ভাষায়)। সংগ্রহের তারিখ ২৫ জুলাই ২০১৮।  রোডস, রেচেল। "Jocelyn Page – interview transcript" (পিডিএফ)। ব্রিটিশ লাইব্রেরি। ১৫ এপ্রিল ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ জুলাই ২০১৮।  উইকিমিডিয়া কমন্সে জন শ্লেসিঞ্জার সংক্রান্ত মিডিয়া রয়েছে। ইন্টারনেট মুভি ডেটাবেজে জন শ্লেসিঞ্জার  (ইংরেজি) টার্নার ক্লাসিক মুভিজ ডেটাবেজে জন শ্লেসিঞ্জার (ইংরেজি) রটেন টম্যাটোসে জন শ্লেসিঞ্জার (ইংরেজি)
ভিনসেন্ট মিনেলি

ভিনসেন্ট মিনেলি (ইংরেজি: Vincente Minnelli; ২৮ ফেব্রুয়ারি ১৯০৩ - ২৫ জুলাই ১৯৮৬) ছিলেন একজন মার্কিন মঞ্চ ও চলচ্চিত্র পরিচালক। তিনি ধ্রুপদী মিট মি ইন সেন্ট লুই (১৯৪৪), জিজি (১৯৫৮), দ্য ব্যান্ড ওয়াগন (১৯৫৩) ও অ্যান আমেরিকান ইন প্যারিস (১৯৫১) চলচ্চিত্র পরিচালনার জন্য বিখ্যাত। জিজি ও অ্যান আমেরিকান ইন প্যারিস চলচ্চিত্র দুটি শ্রেষ্ঠ চলচ্চিত্রের জন্য একাডেমি পুরস্কার অর্জন করে এবং মিনেলি জিজি চলচ্চিত্রের জন্য শ্রেষ্ঠ পরিচালনার জন্য একাডেমি পুরস্কার অর্জন করেন। তিনি তার সময়ের কয়েকটি বিখ্যাত ও সুপরিচিত সঙ্গীতনাট্য পরিচালনার পাশাপাশি একাধিক হাস্যরসাত্মক ও মেলোড্রামাধর্মী চলচ্চিত্র নির্মাণ করেন। তিনি ১৯৪৫ সালে অভিনেত্রী জুডি গারল্যান্ডকে বিয়ে করেন। ১৯৫১ সালে তাদের বিবাহবিচ্ছেদ হয়। তাদের কন্যা অভিনেত্রী লাইজা মিনেলি। মিনেলি ১৯০৩ সালের ২৮শে ফেব্রুয়ারি শিকাগো শহরে জন্মগ্রহণ করেন। জন্ম ও অভিসিঞ্চনকালে তার নামকরণ করা হয় লেস্টার অ্যান্টনি মিনেলি। তার পিতা ভিনসেন্ট চার্লস মিনেলি ছিলেন মিনেলি ব্রাদার্স টেন্ট থিয়েটারের সঙ্গীত পরিচালক। তার মাতা মারি এমিলি অদিল লেবিউ ছিলেন একজন অভিনেত্রী। তার মঞ্চনাম ছিল মিনা জেনাল। মিনেলি তার পিতামাতার চার সন্তানের মধ্যে সর্বকনিষ্ঠ, তাদের মধ্যে দুজন বয়ঃপ্রাপ্ত হওয়ার পূর্বেই মারা যায়। মঞ্চের অভিজ্ঞতা নিয়ে চলচ্চিত্র নির্মাণে আসা মিনেলি রচয়িতা-নির্মাতা হিসেবে পরিচিত ছিলেন। তিনি সর্বদাই তার মঞ্চের অভিজ্ঞতা চলচ্চিত্রে কাজে লাগাতেন। তার পরিচালিত প্রথম চলচ্চিত্র কেবিন ইন দ্য স্কাই (১৯৪৩)-এ মঞ্চের প্রভাব দৃশ্যমান ছিল। এই চলচ্চিত্র নির্মাণের অল্পদিন পরে তিনি আই ডুড ইট উইথ রেড স্কেলটন ও মিট মি ইন সেন্ট লুই নির্মাণ করেন। মিট মি ইন সেন্ট লুই নির্মাণকালে তিনি অভিনেত্রী জুডি গারল্যান্ডের প্রেমে পড়েন। স্ট্রাইক আপ দ্য ব্যান্ড (১৯৪০) ছবির সেটে তাদের প্রথম পরিচয় হয়। বাসবি বার্কলি পরিচালিত এই ছবিটিতে গারল্যান্ড ও মাইকি রুনির একটি সঙ্গীতের দৃশ্যায়নের কাজ করেন মিনেলি। ১৯৪৫ সালে তারা বিবাহবন্ধনে আবদ্ধ হন। তাদের একমাত্র কন্যা লাইজা মিনেলি একজন অভিনেত্রী ছিলেন। মিনেলি পরিবারের পিতা, মাতা ও সন্তান সকলেই অস্কার অর্জন করেন। "Vincente Minnelli | American director"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২৫ জুলাই ২০১৮।  "Judy Garland & Vincente Minnelli: Muses, Lovers"। দ্য রেডলিস্ট। ৩১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৮।  "Vincente Minnelli"। বায়োগ্রাফি (ইংরেজি ভাষায়)। ২৩ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৮।  Church records, 1864–1929, Catholic Church. Notre Dame (Chicago, Illinois), Salt Lake City, Utah: Filmed by the Genealogical Society of Utah, 1990 FHL US/CAN Film 1704688। ক্রোদার, বসলি (১১ নভেম্বর ১৯৪৩)। "THE SCREEN; 'I Dood It,' a One-Man Comedy, the Same Being Red Skelton, With an Assist From Eleanor Powell, Opens at Paramount"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৫ জুলাই ২০১৮।  Noted by Robert Osborne in an interview with Liza Minnelli, broadcast on TCM, December 11, 2010. উইকিমিডিয়া কমন্সে ভিনসেন্ট মিনেলি সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ভিনসেন্ট মিনেলি (ইংরেজি) ইন্টারনেট মুভি ডেটাবেজে ভিনসেন্ট মিনেলি  (ইংরেজি)
আল্যাঁ জুপে

আল্যাঁ জুপে (ফরাসি: Alain Juppé আল্যেঁ জ্যুপে) (জন্ম আগস্ট ১৫, ১৯৪৫) ফ্রান্সের প্রধানমন্ত্রী ছিলেন। তিনি ১৯৯৫ থেকে ১৯৯৭ সাল পর্যন্ত ফ্রান্সের প্রধানমন্ত্রীত্ব করেন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। উইকিমিডিয়া কমন্সে আল্যাঁ জুপে সংক্রান্ত মিডিয়া রয়েছে।
দি ইউনিভার্স (টিভি সিরিজ)

দ্য ইউনিভার্স ২০০৭ সালে দ্য হিস্টরি চ্যানেলে প্রদর্শিত একটি বিজ্ঞান টেলিভিশন ধারাবাহিক। মহাবিশ্বের উৎপত্তি, গঠন, বর্তমান অবস্থা এবং এ সম্বন্ধনীয় জ্যোতির্বৈজ্ঞানিক ও বিশ্বতত্ত্বমূলক তত্ত্ব নিয়ে তৈরি এই ধারাবাহিকটি এখনও সম্প্রচারিত হচ্ছে। প্রথম মৌসুমে মোট ১৪টি পর্ব দেখানো হয়েছে যার মধ্যে ১৪তম তথা শেষটি প্রচারিত হয় ২০০৭ সালের ৪ সেপ্টেম্বর। ২৭ নভেম্বর থেকে দ্বিতীয় মৌসুম শুরু হয়েছে যাতে মোট ১৮টি পর্ব প্রদর্শিত হবে। সিক্রেট্‌স অফ দ্য সান (সূর্যের রহস্য) - মার্স: দ্য রেড প্ল্যানেট (মঙ্গল: লাল গ্রহ) - দ্য এন্ড অফ দ্য আর্থ: ডিপ স্পেস থ্রেট্‌স টু আওয়ার প্ল্যানেট (পৃথিবীর সমাপ্তি: আমাদের গ্রহের প্রতি গভীর মহাকাশের হুমকি) - জুপিটার: দ্য জায়ান্ট প্ল্যানেট (বৃহস্পতি: দানব গ্রহ) - দ্য মুন (চাঁদ) - স্পেসশিপ আর্থ (নভোযান পৃথিবী) - মার্কারি অ্যান্ড ভেনাস (বুধ এবং শুক্র গ্রহ) - স্য্যাটার্ন: লর্ড অফ দ্য রিংস (শনি: বলয়ের রাজা) - এলিয়েন গ্যালাক্সিজ (ভিনদেশী ছায়াপথ) - লাইফ অ্যান্ড ডেথ অফ আ স্টার (একটি তারার জীবন ও মৃত্যু) - দ্য আউটার প্ল্যানেট্‌স (বহিঃস্থ গ্রহসমূহ) - দ্য মোস্ট ডেঞ্জারাস প্লেস ইন দ্য ইউনিভার্স (মহাবিশ্বের সবচেয়ে বিপজ্জনক স্থান) - সার্চ ফর ইটি (বহির্জাগতিকের সন্ধানে) - বিয়ান্ড দ্য বিগ ব্যাং (মহা বিস্ফোরণ ছাড়িয়ে) - এলিয়েন প্ল্যানেট্‌স (ভিনদেশী গ্রহ) - কসমিক হোল্‌স (মহাজাগতিক বিবর) - মহাবিশ্বের তিনটি বিবর নিয়ে এটি নির্মিত হয়েছে। বিবর তিনটি হল উষ্ণ বিবর, শ্বেত বিবর এবং কৃষ্ণ বিবর। উষ্ণ বিবর দ্বারা সময় এবং দীর্ঘ স্থান পরিভ্রমণ এবং অতীত ও ভবিষ্যতে যাওয়ার বিষয়টি ব্যাখ্যা করা হয়েছে। বিগ ব্যাং নিজেই যে একটি শ্বেত বিবর হতে পারে তাও প্রদর্শিত হয়েছে। আর সবচেয়ে বিস্তৃত বর্ণনা দেয়া হয়েছে কৃষ্ণ বিবরের। সাবওয়ে রেললাইন, ঝর্ণা ইত্যাদি স্থুল উদাহরণের মাধ্যমে বিষয়বস্তু পরিষ্কার করা হয়েছে। বিখ্যাত বিজ্ঞান কল্পকাহিনী লেখক গ্রেগরি বেনফোর্ড এতে ব্যাখ্যা দানকারী হিসেবে উপস্থিত ছিলেন। মিস্টারিস অফ দ্য মুন (চাঁদের রহস্য) - দ্য মিল্কি ওয়ে (আকাশগঙ্গা) - এলিয়েন মুন্‌স (ভিনদেশী চাঁদসমূহ) - ডার্ক ম্যাটার (গুপ্ত বস্তু) - অ্যাস্ট্রোবায়োলজি (জ্যোতির্জীববিজ্ঞান) - স্পেস ট্রাভেল (মহাকাশ ভ্রমণ) - সুপারনোভাস (অতিনবতারাসমূহ) - কনস্টেলেশন্‌স (তারামণ্ডলসমূহ) - আনএক্সপ্লেইন্ড মিস্টারিস (ব্যাখ্যতীত রহস্যসমূহ) - দ্য এন্ড অফ অ্যান এরা: হোয়াট দ্য ইউনিভার্স হ্যাস টু ডু উইথ ২০১২ (একটি যুগের অবসান: ২০১২ সালের মধ্যে মহাবিশ্বের কতটুকু জানা যাবে) মেটিওর্‌স অ্যান্ড কমেট্‌স (উল্কা ও ধূমকেতু) - ফিউচার প্ল্যানেট্‌স (ভবিষ্যৎ গ্রহসমূহ) - দ্য ফোর বিগ মুন্‌স অফ জুপিটার: আইও, ক্যালিস্টো, ইউরোপা অ্যান্ড গ্যানিমেড (বৃহস্পতির চারটি বৃহৎ চাঁদ) - নেবুলাস (নীহারিকাসমূহ) - দ্য নাইন্‌থ প্ল্যানেট (নবম গ্রহ) - নিউ ইউনিভার্সেস ডিসকাভার্ড (নতুন মহাবিশ্বসমূহের আবিষ্কার) - দ্য ইউনিভার্স - হিস্টরি চ্যানেলে আনুষ্ঠানিক ওয়েবসাইট। অনলাইন স্টোর - যেখানে পর্বসমূহের তালিকা এবং বিক্রি সংক্রান্ত তথ্য পাওয়া যাবে।
গাজওয়াতুল হিন্দ

গাজওয়াতুল হিন্দ হচ্ছে ইসলামের সর্বশেষ নবি মুহাম্মাদের একটি ভবিষ্যদ্বাণী, যেখানে উল্লেখ আছে, ভারতীয় উপমহাদেশে মুসলিম ও অমুসলিমদের মধ্যে একটি যুদ্ধ সংঘটিত হবে, যাতে মুসলমানদের বিজয় ঘটবে। আবু হুরায়রা কর্তৃক বর্ণিত, মুহাম্মাদ ভারতের (তৎকালীন সময়ে "ভারত" বলতে পুরো অখণ্ড ভারত বা ভারতীয় উপমহাদেশকে বোঝানো হতো) কথা উল্লেখ করেছেন এবং বলেছেন, অবশ্যই আমাদের একটি দল ভারতের সাথে যুদ্ধ করবে, আল্লাহ্ সেই দলের যোদ্ধাদের সফলতা দান করবেন, আর তারা রাজাদের শিকল/বেড়ি দিয়ে টেনে আনবে । এবং আল্লাহ্ সেই যোদ্ধাদের ক্ষমা করে দিবেন (এই বরকতময় যুদ্ধের দরুন)। এবং সে মুসলিমেরা ফিরে আসবে তারা ঈসা ইবনে মরিয়ম কে সিরিয়ায় (শাম) পাবে। আবু হুরায়রা বলেন, “ আমি যদি সেই গাযওয়া পেতাম, তাহলে আমার সকল নতুন ও পুরাতন সামগ্রী বিক্রি করে দিতাম এবং এতে অংশগ্রহণ করতাম । যখন আল্লাহ্ (সুবঃ) আমাদের সফলতা দান করতেন এবং আমরা ফিরতাম, তখন আমি একজন মুক্ত আবু হুরায়রা হতাম; যে কিনা সিরিয়ায় হযরত ঈসা কে পাবার গর্ব নিয়ে ফিরত । ও মুহাম্মাদ  ! সেটা আমার গভীর ইচ্ছা যে আমি ঈসা এর এত নিকটবর্তী হতে পারতাম, আমি তাকে বলতে পারতাম যে আমি মুহাম্মাদের একজন সাহাবী।" ”বর্ণনাকারী বলেন যে মুহাম্মাদ (স.) মুচকি হাসলেন এবং বললেনঃ ‘খুব কঠিন, খুব কঠিন ’। উল্লেখ্য, আহমদ ইবনে হাম্বল, শাইখ নাসেরুদ্দিন আলবানী (র) হাদিসটিকে সহিহ বলেছেন। হাদিসে উল্লেখ পাওয়া যায়, মুহাম্মাদ বলেছিলেনঃ "আমার উম্মতের দুটি দল, আল্লাহ্ তা‘আলা তাদেরকে জাহান্নাম হতে পরিত্রাণ দান করবেন। একদল যারা হিন্দুস্থানের জিহাদ করবে, আর একদল যারা ঈসা ইব্ন মারিয়াম -এর সঙ্গে থাকবে।" আরও উল্লেখ পাওয়া যায় আবু হুরায়রা বলেছেন, "রাসুলুল্লাহ (সা) আমাদেরকে ভারত অভিযানের ওয়াদা দিয়েছিলেন। যদি আমি তা (ঐ যুদ্ধে অংশ নেওয়ার সুযোগ) পাই, তা হলে আমি তাতে আমার সকল সম্পদ ব্যয় করব। আর যদি আমি তাতে নিহত হই, তাহলে আমি শহিদের মধ্যে উত্তম সাব্যস্ত হব। আর যদি আমি ফিরে আসি তা হলে আমি হবো জাহান্নাম হতে মুক্ত।"[সনদ দুর্বল (যইফ)] হযরত কা’ব থেকে বর্ণিত, মুহাম্মাদ (স.) বলেন, "বায়তুল মোকাদ্দাসের (জেরুসালেমের) একজন রাজা ভারতের দিকে সৈন্য প্রেরণ করবে এবং সেখানের যাবতীয় সম্পদ ছিনিয়ে নিবে। ঐ সময় ভারত বায়তুল মোকাদ্দাসের (জেরুসালেমের) একটি অংশ হয়ে যাবে। তখন তার সামনে ভারতের সৈন্য বাহিনী গ্রেফতার অবস্থায় পেশ করা হবে। প্রায় গোটা পৃথিবী তার শাসনের অধীনে থাকবে। ভারতে তাদের অবস্থান দাজ্জালের আবির্ভাব হওয়া পর্যন্ত থাকবে"। — আল ফিতান: নুয়াইম বিন হাম্মাদ - ১২৩৫ কিছু ধর্মবিদ ও ইতিহাসবিদ বিশ্বাস করেন যে এই ভবিষ্যদ্বাণী ইতিমধ্যেই সম্পন্ন হয়েছে যখন মুসলমানরা দ্বিতীয় উমাইয়া খলিফা, মুয়াবিয়া ইবনে আবু সুফিয়ান এর শাসনামলে মাহমুদ গজনভি ভারত আক্রমণ করেছিল। অপরপক্ষ বিশ্বাস করে যে, এটা ঘটবে ইমাম মাহদীর সময়কালে কারণ এই হাদিসে ঈসা ইবনে মরিয়ম এর সাথে থাকার উল্লেখ আছে। কিছু পাকিস্তানি বুদ্ধিজীবীগণ পাকিস্তানকে উক্ত যুদ্ধের পটভুমিতে বিবেচনা করেন, যেহেতু পাকিস্তান এর খোরাসানও হিন্দুস্তান বা হিন্দে অবস্থিত। কারণ অন্য হাদিসে খোরাসানের ধর্মযোদ্ধাদের ঈসা ইবনে মরিয়মের সাথে যুক্ত হবার কথা উল্লেখ আছে। "অখণ্ড ভারত? নাকি গাজওয়াতুল হিন্দ?"। banglarbarta.com। ২০১৮-০৭-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৭-২৬।  টেমপ্লেট:Ihadis "হাদীস, জিহাদ গ্রন্থ, সুন্নাহ নাসায়ী, 3175"। Sunnah.com। সংগ্রহের তারিখ ২০১৮-০৭-২৬।  সুনানে নাসাই ৩১৭৮ (সহিহ) টেমপ্লেট:Ihadis "হাদীস, জিহাদ গ্রন্থ, সুন্নাহ নাসায়ী, 3173"। Sunnah.com। সংগ্রহের তারিখ ২০১৮-০৭-২৬।  "হাদীস, জিহাদ গ্রন্থ, সুন্নাহ নাসায়ী,, 3174"। Sunnah.com। সংগ্রহের তারিখ ২০১৮-০৭-২৬।
জয়নগর মজিলপুর রেলওয়ে স্টেশন

জয়নগর মজিলপুর রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক ৪৯ কিলোমিটার (৩০ মা) দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। জয়নগর মজিলপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৩০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। জয়নগর মজিলপুর রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি জয়নগর মজিলপুর ও তার পার্শ্ববর্তী এলাকাগুলিতে রেল পরিষেবা প্রদান করে। জয়নগর মজিলপুর রেলওয়ে স্টেশনের অবস্থান হল ২২°১০′১০″ উত্তর ৮৮°২৪′৫৮″ পূর্ব﻿ / ﻿২২.১৬৯৫৭০২° উত্তর ৮৮.৪১৬১৪৩২° পূর্ব﻿ / 22.1695702; 88.4161432। এর গড় উচ্চতা হল ৮ মিটার (২৬ ফু)। ১৮৮২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে জয়নগর মজিলপুর পর্যন্ত ১,৬৭৬ মিলিমিটার (৫ ফুট ৬ ইঞ্চি) বিস্তৃত ব্রডগেজ রেলপথ নির্মাণ করেছিল। শিয়ালদহ থেকে জয়নগর মজিলপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল। "জেএনএম/জয়নগর মজিলপুর"।  "জেএনএম/জয়নগর মজিলপুর রেলওয়ে সময় সারনী"।  "ভারতীয় রেলপথগগুলির ইতিহাস"। জানুয়ারি ২০১০ তারিখে মূল থেকে আর্কাইভ করা।  "পূর্ব ভারতের রেলপথগুলির উন্নয়নের কালক্রম"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।  "ভারতীয় রেলপথগুলির বৈদ্যুতিকরনের ইতিহাস"।
হিস্ট্রি (মার্কিন টিভি নেটওয়ার্ক)

দ্য হিস্টরি চ্যানেল মার্কিন যুক্তরাষ্ট্রের একটি টেলিভিশন চ্যানেল। এতে সাধারণত ইতিহাসবিদ, প্রত্যক্ষদর্শী, সক্রিভাবে অংশগ্রহণকারী ব্যক্তিদের সাক্ষাৎকার নিয়ে পর্যবেক্ষণ ও ব্যাখ্যার মাধ্যমে ইতিহাস এবং জীবনী সংশ্লিষ্ট বিষয়গুলো প্রচারিত হয়। ইতিহাস বলতে মহাবিশ্বের ইতিহাস থেকে শুরু করে সভ্যতার ইতিহাস সবই বোঝানো হয়। বিজ্ঞান, জীবনী, ইতিহাস, প্রযুক্তি ইত্যাদি সব কিছুই এতে প্রদর্শিত হয়। এর কয়েকটি মূল অনুষ্ঠান কানাডার হিস্টরি টেলিভিশনে দেখানো হয়। এর ব্রিটিশ সংস্করণটি প্রচার করেছে যৌথভাবে এঅ্যান্ডই টেলিভিশন নেটওয়ার্ক এবং ব্রিটিশ স্কাই ব্রডকাস্টিং। এর একটি ভারতীয় সংস্করণও রয়েছে যার নাম "দ্য হিস্টরি চ্যানেল ইন্ডিয়া"। এই সংস্করণটিই বাংলাদেশে সম্প্রচারিত হয়। ভারতীয় সংস্করণটিতে মূল সংস্করণের অনুষ্ঠানগুলোই অনেক পরে থেকে দেখানো হয়। ইউএফও ফাইল্‌স ডিক্লাসিফাইড হিস্টরি'স মিস্টারিস দ্য ইউনিভার্স ব্যান্ড অফ ব্রাদার্স দ্য হলি গ্রেইল The History Channel Official Site The History Channel Asia The History Channel India The History Channel Around the World The History Channel Germany The History Channel International Save Our History MediaLifeMagazine website (source of cable network ratings) ওয়েব্যাক মেশিনে আর্কাইভকৃত ৫ সেপ্টেম্বর ২০১৮ তারিখে
বাংলাদেশ যুব ইউনিয়ন

বাংলাদেশ যুব ইউনিয়ন বাংলাদেশের একটি যুব সংগঠন। যা ১৯৭৬ সালের ২৮ আগস্ট প্রতিষ্ঠিত হয়। যুব সমাজের বহুমূখী সমস্যা সমাধান ও তাদের আশা আকাঙ্ক্ষা বাস্তবায়ন এবং দেশ ও জাতিকে গড়ে তোলার সম্মিলিত সংগ্রামে যোগ্য ভূমিকা পালনে সক্ষম, সচেতন ও সংগঠিত যুব সমাজ গড়ে তোলা সংগঠনটির লক্ষ্য। ২০২৩ সালের ১৩-১৪ জানুয়ারি সংগঠনটির দ্বাদশ জাতীয় সম্মেলনে খান আসাদুজ্জামান মাসুমকে সভাপতি এবং জাহাঙ্গীর আলম নান্নুকে সাধারণ সম্পাদক এবং ম. ইব্রাহীমকে সাংগঠনিক সম্পাদক নির্বাচিত করা হয়। বাংলাদেশ যুব ইউনিয়ন ১৯৭৬ সালের ২৮ আগস্ট প্রতিষ্ঠিত হয়। "যুব ইউনিয়নের জাতীয় সম্মেলন অনুষ্ঠিত"। www.kalerkantho.com। ২০১৯-০৭-২৮। সংগ্রহের তারিখ ২০২৪-০৭-০৯।  যুব ইউনিয়নের নতুন সভাপতি রিয়াদ, সাধারণ সম্পাদক মাসুম বাংলানিউজ২৪, ২৮ জুলাই, ২০১৯। "গৌরবে ও লড়াইয়ে ৪৫ বছরে বাংলাদেশ যুব ইউনিয়ন"। Barta24 (ইংরেজি ভাষায়)। ২০২১-০৮-২৮। সংগ্রহের তারিখ ২০২৪-০৭-০৯।